Қазақстан Республикасы Денсаулық сақтау министрлігінің «Қазақ дерматология және инфекциялық аурулар ғылыми орталығы» шаруашылық жүргізу құқығындағы республикалық мемлекеттік кәсіпорны келесі бос лауазымға өтінімдерді қабылдайтыны туралы хабарлайды:

**Инфекционист-дәрігер**

**Талаптар:**
- «Денсаулық сақтау» даярлау бағыты бойынша жоғары білім және (немесе) тиісті мамандық бойынша жоғары оқу орнынан кейінгі білім, тиісті мамандық бойынша денсаулық сақтау саласындағы маман сертификаты.

**Міндеттері:**

**Инфекционист-дәрігер:**
1) клиникалық бақылаулар мен тексеру, анамнез жинау, клиникалық-зертханалық және аспаптық зерттеулердің деректері негізінде диагнозды белгілейді (растайды). Емдеуді тағайындайды және бақылайды, қажетті диагностикалық, емдік, оңалту және профилактикалық рәсімдер мен іс-шараларды ұйымдастырады немесе дербес жүргізеді;

2) емделушіні емдеу әдістері мен тәсілдерін, сондай-ақ пайдаланылатын медициналық мақсаттағы құралдар мен бұйымдарды таңдау мүмкіндігі туралы хабардар етеді;

3) науқастарды тексеруді жүргізеді. Науқастың жағдайына байланысты емдеу жоспарына өзгерістер енгізеді және қосымша тексеру әдістерінің қажеттілігін анықтайды. Диагностикалық және емдеу рәсімдерін жүргізудің, құрал-саймандарды, аппаратураларды пайдаланудың дұрыстығын бақылайды;

4) өз жұмысын жоспарлайды және өз қызметінің көрсеткіштерін талдайды;

5) ауруларды емдеу мен алдын алудың заманауи әдістерін практикаға енгізеді;

6) тіркеулік-есептік медициналық құжаттаманы жүргізеді;

7) медициналық әдепті, ішкі еңбек тәртібінің, өртке қарсы қауіпсіздіктің, еңбек қауіпсіздігі және еңбекті қорғау жөніндегі қағидаларды, санитариялық-эпидемиологиялық режимді сақтайды;

8) халыққа санитарлық ағартуды ұйымдастырады және жүргізеді және салауатты өмір салтын насихаттайды;

9) кешенді перспективалық және жедел жоспарларды әзірлеуге, ҚР ДСМ «ҚДИАҒО» ШЖҚ РМК клиникалық мониторинг бөлімінің қызметін одан әрі жетілдіруге бағытталған нормативтік құқықтық актілердің, әдістемелік ұсынымдардың жобаларын әзірлеуге қатысады;

10) ҚР ДСМ-ға клиникалық бөлімнің мониторингі мен бағалауы бойынша есептерді белгіленген мерзімде ұсынады;

11) өңірлік, республикалық және халықаралық форумдарға, съездерге, семинарлар мен конференцияларға, кеңестер мен тренингтерге қатысады;

12) облыстық және қалалық ЖИТС орталықтары (ЖИТС ОҚО) және басқа да ЕПҰ көрсететін емдеу-профилактикалық іс-шараларды үйлестіруді жүзеге асырады;

13) практикалық көмек көрсету және емдеу бөлімдері мамандарының жұмыс сапасына бағалау жүргізу мақсатында жергілікті жерлерде ЖИТС ОҚО және басқа да ЕПҰ өңірлерге баруды жүзеге асырады (ҚР ДСМ ҚДИАҒО жұмыс жоспарына сәйкес);

14) ЖИТС ОҚО, республикалық ЕПҰ-ден жіберілген науқастарға, сондай-ақ өз еркімен жүгінген адамдарға білікті консультациялық көмек көрсетеді;

15) ҚР ДСМ «ҚДИАҒО» ШЖҚ РМК клиникалық мониторинг бөлімінің тіркеулік-есептік құжаттамасын сапалы жүргізуді қамтамасыз етеді.

**Жұмыс шарттары:**

- толық жұмыс күні (кесте сағат 9.00-ден 18.00-ге дейін)

- демалыс 36 күнтізбелік күн

- Мекенжайы: Райымбек, 60 (жұмыс жұмыс берушінің орналасқан жері бойынша)

**Сұрақтар бойынша: +77772759718 Арайлым**

Сілтеме:

https://cvhub.documentolog.com/job/3966